Preĝejo Sanktaj Petro kaj Paŭlo (Tiefthal)

Preĝejo Sanktaj Petro kaj Paŭlo (germane: Kirche St. Peter und Paul) estas luteranisma kirko en Tiefthal (Erfurto, Germanujo). Historio La mafrugotikaĵoj je grandaj partoj originale konserviĝis. Enskribo vanda atestas ĝian konstruiĝon inter 1469 kaj 1510 kiel filiaĵo de la kirko de Kühnhausen, fare de la ĉefkonstruisto Hans Nust Kelkaj legas la familiannomon Mist aŭ Mese aŭ eĉ W(e)ise.. La dua respondeca konstruisto estis Thomas Rose. Ĝin oni starigis meze de tombejo supre de la vilaĝo, sur la grundo de praa sakralaĵo. La trietaĝa turo ricevis angulan brikaron. Teretaĝe estas halo kun kruconervura volbo. La, danke al solida galerio, iel memstarigita dua supra etaĝo havas romp-arkajn fenestregojn kun ornamripoj kaj ejon por la sonoriloj. Ornamripoj gotikaj videblas ankaŭ ĉe la fenestroj de la halo. La romp-arka ĉefportalo estas sude, je kies supro troviĝas ekstera ŝtuparo kun rekta alirejo al la galerioj. Interne konserviĝis tabernakla niĉo kronita per floraj ornamaĵoj, pinakloj kaj krucfloro. En 1595 la turo ricevis italstilan spajron; en 1797 estis nova alikonstruo dum kiu estiĝis la nuna baroka spajro kun la horloĝoj. Restaŭrado sukcesis en la 1898-a jaro. Samjare muntis tie ĉi orgenon Friedrich Ladegast. Ĉi instrumento (kun 14 registroj) estis reparita kaj metita en la originan staton en aŭtuno 2005. Meze de la 1980-aj jaroj, okaze de restaŭradlaboroj, estis forigitaj la predikeja ŝtuparo kaj la sakristio. De 2014 la Ĉambromuzika societo de Erfurto okazigis ĉiusomeran projekton - nome Sommerkonzerte in Erfurter Dorfkirchen - ankaŭ en Tiefthal. Ĉi estas parto de la granda tuttiefthal-a kulturfestivalo KULT. Meblaro malnovgotika altartabulo (eoste) krucifikso de 1600 ambona altaro de 1737, kun belaj dependaĵoj (vinberoj, rozoj), kreita de Andreas Bessert el Großrettbach (Drei Gleichen) pentrista meza ujo de iama triptiko den 1420 (kopio; la originalo spekteblas de 1924 en la Anger-muzeo komunia kaliko kun pateno (el orumita arĝento), el la unua mezo de la 15-a jarcento (donaco de la geedza paro Hermann kaj Katharina Huttener) baptujo de 1618 du bronzaj kandelabroj kun ses brakoj (17-a jarcento), kun originalaj ŝnuroj (kun steloj kaj globetoj) Eksteraj ligiloj orgenaj detaloj Notoj